ΚΑΝΟΝΙΣΜΟΣ ( ΕΟΚ ) αριθ . 811/91 ΤΟΥ ΣΥΜΒΟΥΛΙΟΥ της 27ης Μαρτίου 1991 που τροποποιεί, για τρίτη φορά, τον κανονισμό ( ΕΟΚ ) αριθ. 2340/90 που παρεμποδίζει τις συναλλαγές της Κοινότητας που αφορούν το Ιράκ και το Κουβέιτ

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Εκτιμώντας :

ότι, με τον κανονισμό ( ΕΟΚ ) αριθ . 2340/90 ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 542/91 ( 2 ), είχαν απαγορευτεί οι συναλλαγές της Κοινότητας με το Ιράκ, με εξαίρεση ορισμένα ιατρικά προϊόντα, και, υπό ορισμένες προϋποθέσεις, τρόφιμα, σύμφωνα με τα ψηφίσματα του Συμβουλίου Ασφαλείας των Ηνωμένων Εθνών που επέβαλαν εμπάργκο, μετά την εισβολή των ιρακινών δυνάμεων στο Κουβέιτ -

ότι το Συμβούλιο Ασφαλείας των Ηνωμένων Εθνών εξέδωσε, στις 2 Μαρτίου 1991, το ψήφισμα 686 ( 1991 )-

ότι, υπό τις συνθήκες αυτές, η Κοινότητα και τα κράτη μέλη της, στα πλαίσια της πολιτικής συνεργασίας, κρίνουν επιθυμητό να διευκολύνουν τις ενέργειες ανθρωπιστικού χαρακτήρα στο Ιράκ και, συνεπώς, είναι σκόπιμο να διευρυνθεί, από τις 2 Μαρτίου 1991, η δυνατότητα προμήθειας προϊόντων που προορίζονται αυστηρά για ιατρική χρήση, μέσα στα πλαίσια και σύμφωνα με τους όρους που καθορίζουν τα σχετικά ψηφίσματα του Συμβουλίου Ασφαλείας των Ηνωμένων Εθνών, και ειδικότερα το ψήφισμα 661 ( 1990 ),

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Από τις 2 Μαρτίου 1991, το παράρτημα του κανονισμού ( ΕΟΚ ) αριθ . 2340/90 αντικαθίσταται από το κείμενο που παρατίθεται στο παράρτημα του παρόντος κανονισμού . Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 27 Μαρτίου 1991 . Για το Συμβούλιο

Ο Πρόεδρος

R . GOEBBELS ( 1 ) ΕΕ αριθ . L 213 της 9 . 8 . 1990, σ . 1 . ( 2 ) ΕΕ αριθ . L 60 της 7 . 3 . 1991, σ . 5 .

ΠΑΡΑΡΤΗΜΑ

"ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΠΡΟΙΙΟΝΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 1

Α . Ιατρικά προιιόντα

3001 Αδένες και άλλα όργανα για οποθεραπεία, αποξεραμένα, έστω και σε σκόνη . Εκχυλίσματα αδένων ή άλλων οργάνων ή των εκκρίσεών τους, για οποθεραπεία . Ηπαρίνη και τα άλατά της . Άλλες ουσίες ανθρώπινης ή ζωικής προέλευσης, παρασκευασμένες, για σκοπούς θεραπευτικούς ή προφυλακτικούς που δεν κατονομάζονται ούτε περιλαμβάνονται αλλού . ex 3002 Αίμα ανθρώπων . Αίμα ζώων παρασκευασμένο για θεραπευτικές, προφυλακτικές ή διαγνωστικές χρήσεις . Ειδικοί οροί από ζώα ή ανθρώπους που έχουν ανοσοποιηθεί και άλλα συστατικά του αίματος . Εμβόλια για την ιατρική του ανθρώπου . 3004 Φάρμακα ( με εξαίρεση τα προϊόντα των κλάσεων 3002, 3005 και 3006 ) που αποτελούνται από προϊόντα αναμεμειγμένα ή μη αναμεμειγμένα, παρασκευασμένα για θεραπευτικούς ή προφυλακτικούς σκοπούς, που παρουσιάζονται με μορφή δόσεων ή είναι συσκευασμένα για τη λιανική πώληση . 3005 Βαμβάκι, γάζες, ταινίες και ανάλογα είδη ( π.χ . επίδεσμοι, τσιρότα, σιναπισμοί ), εμποτισμένα ή καλυμμένα με φαρμακευτικές ουσίες ή συσκευασμένα για τη λιανική πώληση για ιατρικούς, χειρουργικούς, οδοντιατρικούς ή κτηνιατρικούς σκοπούς . 3006 Φαρμακευτικά παρασκευάσματα και είδη που αναφέρονται στη σημείωση 3 του κεφαλαίου 30 . ex 9018 Σύριγγες, βελόνες, καθετήρες, χειρουργικοί σωλήνες και παρόμοια όργανα, συσκευές μετάγγισης αίματος .

Β . Τρόφιμα

Κάθε τρόφιμο που προορίζεται για ανθρωπιστικούς σκοπούς στα πλαίσια των δράσεων επείγουσας βοήθειας .

Γ . Άλλα προιιόντα

Όλα τα προϊόντα, εκτός από αυτά που περιλαμβάνονται στον κατάλογο Α, τα οποία προορίζονται για αυστηρά ιατρική χρήση, υπό τον όρο ότι παρέχονται υπό τον αυστηρό έλεγχο της Κοινότητας ή της κυβέρνησης κράτους μέλους ή ενδεδειγμένης ανθρωπιστικής οργάνωσης ."